Sur Amérika

Sur Amérika of Suramérika ta e kontinente sur di Amérika, situá den e hemisferio wèst i mayoria parti den hemisferio sur ku un poblashon relativamente chikí den hemisferio nort. E tin frontera ku Oséano Pasífiko na parti west i ku Oséano Atlántiko na parti ost i ku Nort Amérika i Laman Karibe na parti nort.
E palabra "amerika" a wòrdu usa promé dor di kartografo Martin Waldseemüller i Matthias Ringmann, na Amerigo Vespucci, ku tabata e promé oropeo ku a bisa ku e teranan nobo no tabata India sino un mundu nobo ku Oropa no tabata konose. Sur Amérika tin un área di 17,840,000 kilometer kuadrá, of kasi 3.5% di e superfisie di mundu. For di 2005, su poblashon ta wòrdu estima na mas ku 371,090,000 habitante. Sur Amérika su área ta di kuater den rango despues di Asia, Afrika, i Nort Amérika) i na poblashon e di sinku despues di Asia, Afrika, Oropa i Nort Amérika.

 Geografía 
Sur Amérika ta okupá un parti di e tera ku tin biaha ta wòrdu referí na dje komo e Mundu Nobo. E kontinente ta generalmente delimitá dor di e zona di awa di Darién banda di e frontera di Colombia i Panama, of tin biaha dor di e kanal di Panama ku ta pasa dor di e Istmus di Panama. Geopolitikamente henter teritorio di Panama - inkluyendo e parti ost di Panama - ta inklui den Nort Amérika su so anto entre e demografia di Amérika Sentral tambe. Kasi tur teritorio di Sur Amérika ta sinta riba e plàt di Sur Amérika.

Hopi di e Islanan den Karibe ta situá riba e plato di Karibe, un plato tektóniko ku un topografia difuso. E islanan di Aruba, Barbados, Trinidad i Tobago ta sinta riba e parti nort di e shelf kontinental di Sur Amérika. E islanan di Kòrsou, Boneiru anto e islanan venezolano ta sintá mas nort ainda di e schelf merikano. Geopolitikamente e teritorionan di Karibe ta generalmente un parti di Nort Amérika. E nashonnan suramerikano ku tin frontera ku e Laman Karibe ta Colombia, Venezuela, Guyana, Sürnam i Guyana Franses- nan ta konosí komo Suramérika karibense. Otro islanan ta e Islanan Galapagos di Ecuador anto Isla di Pasku di Chile Isla di Robinson Crusoe, Chiloé i Tiera del Fuego.
Sur Amérika tin e kaskada mas grandi di mundu Angel Falls na Venezuela; e rui di mas grandi na mundu (kua volumen), e Riu Amazonas, e kadena di seru mas largu na mundu, e Andes (ku su seru mas haltu ta Aconcagua na 6,962 m; e luga di mas seku na mundu, e Desierto di Atacama e selva di mas grandi na mundu, e selva di Amazone; e kapital mas haltu na mundu La Paz, Bolivia; e lago navegabel mas haltu na mundu, e Lago di Titicaca; anto ekskluyendo stashonnan sientífiko e luga habita mas sur na mundu, Puerto Toro, Chile.

Sur Amérika su mineralnan mayor ta oro, plata, heru, tin i petroleo. Hopi rekurso di Sur Amérika a trese un entrada grandi espesialmente den tempu di guera anto kresementu ekonomiko lihe. Pero e konsentrashon den produsi i exporta a hindera e desaroyo di ekonomianan pa diversifika. E fluktuashon di e preis di komodidatnan di e merkado internashonal a tene historikamente ku e ariba i abounan di e merkado a kousa hopi instabilidat politiko. Esaki ta wordu kombati dor di diversifika e produkshon pa kita e dedikashon di e ekonomianan for di un produkto di eksportashon.

Sur Amérika ta un di e kontinentenan mas biodiversifika na mundu. Sur Amérika ta kaminda bo por haña hopi tipo di bestia inkluyendo e llama, e anakonda, e piraña, e jaguar, e vicuña, anto e tapir. E selva amazoniko tin un biodiversidat haltu konteniendo un mayoria kantidat di e espesienan na mundu. Otro region nan na Sur Amérika ta inlui e Estadonan Andino, e Guiananan, e kono sur anto Brazil ku ta e pais mas grandi di e kontinente den area i tambe poblashon.

 Historia 

 Pre-Historia 
Sur Amérika ta pensa di ta habita prome dor di hendenan ku a bin for di e brug di tera di Bering for di e teritorio ku aworaki ta Rusia. Un par di sitionan arkeologiko no ta pas na e teoria aki anto ta indika un teoria alternativo di Aborigenonan Merikano Pre-Siberiano. E prome evidensia di eksistensia di praktikanan di agrikultura ta data na mas o menos 6500 prome ku kristu, ora a kuminsa kultiva batata, peper anto bonchi pa kuminda den e teranan haltu di e basino amazoniko. Evidensia di keramika ta indika ku tabata krese manioc, ku te ahinda nan ta kome awendia, for di 2000 prome ku kristu.

Pa 2000 promé ku Kristu hopi aldea agrariko a kuminsa aparese ront di e Andes, anto e otro regionan religioso. Piskamentu a bira komun kantu di e kosta, yudando pa establese piska komo e kuminda primario. Sistemanan di irigashon tambe tabata wordu husa den e tempu aki ku a yuda krese un sosiedat agrikultural. 

Kulturanan suramérikano a kuminsa domestika llamanan, vicuña, guanaco i alpaca den e serunan di Andes ront di 3500 prome ku kristu. Nan tabata huza nan komo un rekurso di lana i karni pero tambe pa transporta kos.

 Sivilisashonan Pre-Kolombiano 

E kresementu di agrikultura anto e aparesementu di dorpnan permanente a kuminsa ku e kresementu di varios sivilisashonan na Sur Amérika.

E dorpnan i kultura mas prome konosi na Sur Amérika anto henter Amérika huntu tabata e kultura Valdivia na e kosta zuidwest di Ecuador.

Un di e sivilisashonan prome tabata na Norte Chico, riba e kosta Peruviano sentral. Aunke nan tabata un kultura pre-seramiko, nan architektura monumental tabata mesun grandioso ku e piramidonan egipsio. E klaso di gobiernu di Norte Chico a establese un ret di komersio ku a desaroyora arkitektura ku a sigui ku e kultura di Chavín pa 900 prome ku kristu, segun un par di sitionan arkeologiko. Artefaktonan a wordu haña na un sitio yamá Chavín de Huanta na peru riba un elevashon di 3,177 meter. E sivilisashon Chavín a dura di 900 pa 300 prome ku Kristu.

Na e kosta sentral di peru, ront di e kumisamentu di e prome milenia despues di kristu e sivilisashonan Moche (100 prome ku kristu pa 700 despues di kirstu, na e kosta nort di Peru), esun di Paracas anto Nazca (400 prome ku 800 despues di kristu, Peru) a florese anto tabata tin estadonan ku militarnan permanente improvisando agrikultura dor di miho irigashon anto nobo tipo di arte seramiko. Riba e Altiplano, e sivilashon Tiwanaku (100 prome ku kristu pa 1200 despues di kristu, Bolivia) a maneha un netwerk komersial basá riba religion. 

Ront di e siglo 7, e sivilisashon nan di Tiahuanaco i Wari su emperionan a ekspande nan influensia den dur e region de Andes, imposando urbanismo di Huari i e religionnan i ikonografia di Tiahuanaco.

 Kolonisashon oropeo 

Na 1494, Portugal i Spaña, e dos paisnan martimo grandi na e tempu ei, riba e kerementu ku tera nobo lo wòrdu haña mas na west a firma e Tratado di Tordesillas, na kua nan a bisa, ku aprobo do papa, ku tur e tera for di Oropa lo ta un duopolio di e dos paisnan.

E tratado a establese un liña imaginario di e meridian nort ba suit 370 luega wesy di e islanan Cape Verde, aproksimadamente 46° 37' W. Den termino di e tratado tur tera ku a keda west di e liña ei (kasi tur di e tera merikano) lo bira si Spaña, anto tor kos ku keda ost di e liña ei, na Portugal. Komo midimentu di longitud no tabata hopi eksakto e tempu ei e liña no a wordu enforsa striktamente anto Protugal por a ekspande Brazil pasando e liña kompletamente.

Kuminsando na e añanan 1530, e hendenan i rekursonan natural di Sur Amerika a wòrdu eksplota dor di konkistadonan oropeo, prome di Spaña anto despues tambe di Portugal. E nashonan aki a tuma tera anto rekurso pa nan mes anto a dividi e kontinente den kolonianan.

Malesanan oropeo manera sende-paga, influenza bof i typhus)— na kua e hendenan indigeno no tabata ta imuna p'e- anto sistemanan inhumano di labor forsá, manera e haciendanan i minanan, a desima e poblashon nativo bou di kontrol spaño. Despues di esaki katibunan, ku a haña inmunidat na e malesanan aki, a wòrdu trese pa remplasá nan.

E spañonan tabata kometi pa konverti e nativonan na Kristianismo i a elimina tur praktika kultural ku a stroba esaki; toch esaki no a logra kompletamente pasobra hopi grupo nativo a simplemente brua katolisismo ku nan idolitario i nan kreensianan politeístiko. Tambe, e spañonan a trese na lenga na e mesun grado ku nan religion, toch e Misa Katoliko Romano su evangelisashon di e lenganan di Quechua, Aymara, i Guaraní a kontribui na e uzo kontinuo di e lenganan nativo aki aunke solamente den forma oral.

Eventualmente, e nativonan i e spañonan a haña yu ku otro trahando un klase mestizo. Na e kuminsamentu, mayoria di e mestizonan di e region di Andes tabata tin mamanan nativo i tatanan spaño. Despues di independensia mayoria di e mestizonan tabata tin tatanan nativo i mamanan oropeo of mestizo.

Hopi di e arte nativo a wòrdu konsidera idolo falsu anto a wòrdu destrui dor de e eksploradonan spaño; esaki ta inkluí hopi eskultura di oro i plata anto otro artefaktonan ku a wordu haña na Sur Amérika, ku a wordu dirtí prome ku a wòrdu hina spaña of portugal. Na otro mano, e spañonan e portuguesnan a trese e estilo arkitektoniko di oropa na e kontinente i nan a mehorá e infrastuktura manera brugnan, kayanan, anto e sistema di roi di e suidatnan ku nan a haña. Tambe nan a drecha relashonan ekonomiko i komersial, no djis di Amerika i Oropa pero tambe entre e hendenan di e kontinente. Finalmente e ekspanshon di e lenganan portugues i spaño a uni hopi kultura ku tabata separa dor di lenga.

Guyana tabata un kolonia portugues, pero hulandesnan, i inglesnan a tuma e luga over. E pais a wordu parti den 3 pida, un kontrola dor di kada un di e podernan te ora e inglesnan a tuma ful kontrol di e área.

 Independensia 

E poseshonnan Sur Amerikano di e korona spaño a gana nan independensia entre 1804 i 1826 na e gueranan spaño-merikano di independensia . Simón Bolívar di Venezuela anto José de San Martín di Argentina tabata e lidernan di mas importante di e lucha pa independensia. Bolívar a kuminsa un revolushon grandi na e parti nort di Sur Amérika, i a marcha su armada sur direkshon di Lima, e kapital di e Viseroyaltat di Peru. Mientras, San Martín a bai ku un ehérsito na Viceroyaltat di [[Riu di la Plata dor di e serunan di Andes, pa bai serka General Bernardo O'Higgins na Chile, anto e ora ei a marcha su tropanan bai nort pa duna yudansa militar di na e rebeldenan di e Viceroyaltat di Peru. E dos ehérsito a topa na Guayaquil, Ecuador, kaminda nan a enkontra e ehérsito real di e korona spaño i a haya viktoria.

Na e kolonia portugues di Brasil, Dom Pedro I (tambe konosí komo Pedro IV di Portugal), yu di e rey portugues Dom João VI, a proklamá e pais su independensia na 1822 i a bira e prome Emperador di Brazil. Despues di un pleitamentu ku e grasinanan royal na Bahia i Pará, esaki tabata asepta diplomatikamente dor di e korona na Portugal, riba kondishon nan di un kompensashon haltu pagá pa Brazil.

Aunke Bolivar a purba di unifiká e partinan di habla-spaño di e kontinente den e reino grandi di "Gran Colombia", nan a bira independiente rapidamente sin konekshonnan polítiko entre nan, ounke tabata tin mas atempto manera e Konfederashon Peruano-Boliviano].

Un par di pais no a haña independensia te ku siglo 20:
 Guyana, di e Reino Uni, na 1966
 Sürnam, for di Hulanda, na 1975

Guiana Franses ta un region franses te ainda.
E Islanan Falkland ta keda un teritorio outonomo di e Reino Uni.
Suit Georgia i e Islanan Sandwich tambe a keda teritorio outónomo di e Reino Uni.

 Historia Resien 
E kontinente a bira un fèlt di bataya durante e Guera Friu den e di dos parti di e siglo 20. Un par di gobièrnunan elegí demokrátikamente di Argentina, Brazil, Chile, Uruguay i Paraguay a wòrdu kabá of despalasá dor di diktatornan aligña ku Merka den e añanan 1960 i 1970. Hopi di e diktaduranan ei, a kousa genosidia i tortura anto tabata di train den violashon di derechonan humano dor di e Estadonan Uni den e kampo famoso di School of the Americas. Pa kita oposishon, nan gobièrnunan a detene mas ku dies mil prezu polítiko, hopi di nan a wòrdu torturá i mata dor di kolaborashon dentre-estado. Ekonomikamente a kuminsa e transishon di polisianan neo-liberal. Nan a pone nan mes akshonnan den e E.U. su polisianan di "National Security" kontra subvershon interno. Dor di e añanan 1980s i 1990s, Peru a sufri di un konflikto interno.

Argentina i Inglatera a bringa e guera di Falklands na 1982.

Colombia awendia ta bringando un konflikto interno, ku a kuminsa na 1964 ku e kreashon di e gueriyanan marxista di FARC anto aworaki ta enbolbí un par di gruponan links ilegal armá i tambe varios ehersito privá inkluso kaponan di droga poderoso.

Movementunan revolushonario i diktatornan militar derechista a bira komun despues di Di Dos Guera Mundial, pero for di añanan 1980 un ola di demokratisashon a bini dor di e kontinente, i mandato demokrátiko a bira komun. Toch alegashon di korupshon te ainda ta hopi komun; un par di pais a haña un krisis i tabata forsá di kita nan gobièrnunan.

Indepidat a bira un problema den añanan anto un par di pais, aunke nan tin demokrasianan fuerte no a desaroya institushonnan polítiko kapas di hendel sierto krisis sin drai bai na polisia in-otrodokso, un ehempel moderno ta Argentina su defulto den e kuminsamentu di siglo 21.

 Politiko 

Durante e prome dekada di e siglo 21, gobiernonan suramerikano a drif bai e direkshon links politiko, ku lidernan sosialista ku a wordu elegí na Chile, Uruguay, Brazil, Argentina, Ecuador, Bolivia, Paraguay i Venezuela. Apesar di e movementunan links, Sur Amérika te ainda ta uza e sistema di Merkado Liber, anto ta tumando un kaminda aktivo pa mas integrashon kontinental.

Resientemente, un entidat intergubernamental a forma ku ke unifika e kostumbernan di e unionnan di: Mercosur anto e Komunidat Andino, asina formando e bloke di komersio di tres mas grandi na mundu. E organisashon politiko aki, konosi komo e Union di Nashonnan suramerikano ta wak pa establese un movementu liber di hende, desaroyo ekonomiko, un maneho di defensa komun anto e eliminashon di tarifa.

 Demografia 

 Paísnan suramérikano i su kapital 

Argentina — Buenos Aires

Bolívia — La Paz

Brazil — Brasília

Chile — Santiago di Chile

Colombia — Bogota

Ecuador — Quito

Guiana — Georgetown

Guiana Franses — Caiena (kolonia di Fransia)

Falklands — Port Stanley (kolonia di Inglatera)

Paraguay — Assuncion

Peru — Lima

Suriname — Paramaribo

Uruguay — Montevideo

Venezuela — Caracas

 Hendenan Indigeno 

 Eknomia 

 Turismo 

 Kultura 

 Lenga 

 Deporte